|  |  |  |
| --- | --- | --- |
|

|  |  |
| --- | --- |
| [Studerendes navn og studienummer] | **Studienævn for XX**AdresseSagsbehandler:[Navn 1][Navn 2]Telefon: 9940 ####Email: xxx@xxx.aau.dk |

 |

 Dato: [Brevdato]
 Sagsnr.: [Sagsnr.]

**Afgørelse om endelig merit**

Studienævn for [Indsæt studienævn] (herefter Studienævnet) har modtaget din dokumentation for beståede moduler på [Indsæt uddannelsesinstitution]. Du har ikke bestået alle de forhåndsgodkendte moduler, hvorfor Studienævnet skal foretage en ny meritvurdering på baggrund af de moduler, du har bestået.

Studienævnet har besluttet, at du kan gives merit for følgende moduler:

* XX [Angiv modulnavn, ECTS-point og uddannelsesinstitution]
* XX

De beståede moduler træder i stedet for følgende moduler i din uddannelse:

* XX [Angiv modulnavn, ECTS-point og semester]
* XX

**Lovgrundlag**

Merit (bachelor eller kandidat)

*Uddannelsesbekendtgørelsen*

Bekendtgørelse nr. 20 af 9. januar 2020 om universitetsuddannelser tilrettelagt på heltid (uddannelsesbekendtgørelsen) med senere ændringer.

Afgørelsen er truffet i medfør af § 46

Merit (professionsbachelor)

*Uddannelsesbekendtgørelsen for erhvervsakademiuddannelser og professionsbacheloruddannelser*

Bekendtgørelse nr. 2672 af 28. december 2021 om erhvervsakademiuddannelser og professionsbacheloruddannelser med senere ændringer.

Afgørelsen er truffet i medfør af § 22.

**Klagevejledning**

Merit fra en **dansk** uddannelsesinstitution (bachelor eller kandidat)

Studienævnets faglige afgørelse kan ankes. En eventuel anke skal indgives til Universitetet på e-mail: sl-klager@adm.aau.dk, som videreekspederer sagen til meritankenævnet. Anken skal være skriftlig og begrundet og skal indgives **senest to uger efter, at du er gjort bekendt med studienævnets afgørelse.**

Såfremt anken indeholder retlige spørgsmål, træffer Universitetet afgørelse i sagen. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

Merit fra en **udenlandsk** uddannelsesinstitution (bachelor eller kandidat)

Klage over denne afgørelse kan indbringes for Kvalifikationsnævnet. Skriftlig og begrundet klage skal indgives til Universitetet på e-mail: sl-klager@adm.aau.dk **senest fire uger efter, at du har fået meddelt studienævnets afgørelse**. Hvis afgørelsen fastholdes, sender Universitetet klagen til Kvalifikationsnævnet med en udtalelse.

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: sl-klager@adm.aau.dk **senest to uger, fra den dag du er blevet meddelt afgørelsen.** Universitetet afgiver en udtalelse, som du får lejlighed til at kommentere inden for en frist af mindst 1 uge. Universitetet sender herefter klagen til Styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link:

​​<https://www.studerende.aau.dk/studie-trivselsvejledning/regler/klagevejledning/>

Merit fra en **dansk** eller **udenlandsk** uddannelsesinstitution (professionsbachelor)

Studienævnets faglige afgørelse kan ankes. En eventuel anke skal indgives til Universitetet på e-mail: sl-klager@adm.aau.dk, som videreekspederer sagen til Kvalifikationsnævnet. Klagen skal indgives **senest fire uger efter, at du er gjort bekendt med studienævnets afgørelse.**

Klage over denne afgørelse kan desuden indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. Klagen skal indgives til Universitetet på e-mail: sl-klager@adm.aau.dk **senest to uger, efter du er gjort bekendt med studienævnets afgørelse.** Universitetet afgiver en udtalelse, som du får lejlighed til at kommentere inden for en frist af mindst 1 uge. Klagen sendes herefter til Styrelsen vedlagt udtalelsen og dine eventuelle kommentarer hertil.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

Med venlig hilsen

[Indsæt signatur]